paragraph_text: Iako se Sun smatra jednim od najvećih političara moderne Kine, njegov je politički život bio obilježen stalnim sukobima i čestim egzilima. Ubrzo nakon uspjeha u revoluciji, izgubio je moć u novonastaloj Republici Kini, zbog čega je formirao i vodio nekoliko revolucionarnih Vlada kako bi se odupro ratnim gospodarima koji su pod kontrolom umjesto središnje vlasti držali većinu teritorija. Sun nije doživio da vidi kao njegova stranka konsolidira moć u cijeloj zemlji. Njegova se stranka, koja je bila u slabom savezu s komunistima, raspala u dvije frakcije nakon njegove smrti. Danas je Sunova najveća ostavština njegova politička filozofija znana kao Tri narodna načela. Sun Jat-sen preminuo je 12. ožujka 1925. godine od raka jetre u svojoj 58. godini.